Informasjon om Erasmus+

I år og neste skoleår er skolen vår med i et nytt samarbeidsprosjekt med 5 andre europeiske land. Disse landene er Tsjekkia, Sverige, Polen, Slovakia, Romania og Norge. Tema for det nye prosjektet er ”ROOTS AND WINGS”.

**Målet med prosjektet er at elevene gjennom deltakelse i ulike aktiviteter skal kunne få**

* **økt selvtillit, økt selvfølelse og økt motivasjon til å fullføre sin skolegang**
* **hjelp til å ta gode valg for egen fremtid.**
* **Økt sine ferdigheter sosialt, kommunikative og som samfunnsdeltakere.**

Målene i prosjektet vil vi knytte opp mot læringsmål i flere fag, noe som kommer frem av elevenes IOP og gjennom de to neste skoleårene vil det bli arbeidet mot disse målene på ulike måter. Ved vår skole er det i hovedsak gruppe A og B som er aktive deltakere i prosjektet, men i noen aktiviteter kan det være aktuelt at elever fra flere grupper involveres.

Prosjektet innebærer blant annet:

* Erfaringsutveksling mellom skolene gjennom kommunikasjon mellom lærere på egen nettportal i eTwinning og drift av TwinSpace hvor diverse elevarbeid blir delt mellom skolene.
* Skolebesøk mellom landene og besøk til samarbeidsskoler. På flere av disse turene vil det også være med noen elever. Elevreiser avtales spesielt med de det gjelder og har en varighet på ca en uke.

Vi ønsker at alle elevene skal få være med på samarbeidet og kommer til å legge opp til dette gjennom undervisningen fremover. I den forbindelse ønsker vi en bekreftelse fra dere foresatte på at dere er informert om prosjektet og at det er greit at eleven er med på prosjektet og lager innlegg på TwinSpace.

Vi har laget disse retningslinjene for elevene knyttet til internett:

* Elevene nevnes ikke med fullt navn.
* Innlegg kan inneholde bilder, video og presentasjoner. Her er det aktiviteten som står i fokus og ikke portrettbilder.
* Innlegg er åpen for lesing av alle som er logget in. Bare deltagende skoler kan poste innlegg. Elever kan lage innlegg, men lærer må være med for å publisere innlegg på TwinSpace. Dette sikrer at vi godkjenner det som publiseres på TwinSpace

Andre samtykkeønsker:

* Utsending av reisebrev til skolen og deltakeres foresatte på skoleturer.
* Digitale presentasjoner (Power Point, USB m.m.) vist på skolebesøk hos våre samarbeidsland i prosjektet lagd av elever eller lærere.

**Samtykkeerklæring fra foresatte i forbindelse med Erasmus+ prosjektet**

**«Roots and wings»**

Vi er kjent med prosjektet og eleven kan delta slik det er beskrevet her. Dette gjelder kun i forhold til dette prosjektet og vil da overstyre tillatelser som er gitt tidligere i forhold til publisering av bilder.

Gjelder elev:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato:\_\_\_\_\_\_\_\_\_\_\_\_\_

Signatur foresatt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riv av og returner denne siden til skolen innen mandag 14. okt.